తెలంగాణలో మహిళా తహసీల్దార్ దారుణహత్య WATCH LIVE TV
టీ20 సిరీస్.. రాంచీలో భారత్ బోణి
ఆస్ట్రేలియాపై భారత్ ఆధిపత్యం టీ20ల్లోనూ కొనసాగింది. రాంచీ వేదికగా శనివారం జరిగిన తొలి టీ20 మ్యాచ్‌లో టీమిండియా
TNN | Updated:
Oct 7, 2017, 11:18PM IST
ఆస్ట్రేలియాపై భారత్ ఆధిపత్యం టీ20ల్లోనూ కొనసాగింది. రాంచీ వేదికగా శనివారం జరిగిన తొలి టీ20 మ్యాచ్&zwnj;లో టీమిండియా 9 వికెట్ల తేడాతో అలవోక విజయాన్ని అందుకుంది. వర్షం కారణంగా డక్వర్త్ లూయిస్ పద్ధతిలో భారత్&zwnj;కి 6 ఓవర్లలో 48 పరుగుల లక్ష్యాన్ని నిర్దేశించగా.. కెప్టెన్ విరాట్ కోహ్లి (22 నాటౌట్: 14 బంతుల్లో 3x4), శిఖర్ ధావన్ (15 నాటౌట్: 12 బంతుల్లో 3x4), రోహిత్ శర్మ (11: 7 బంతుల్లో 1x4, 1x6) దూకుడుగా ఆడి 5.3 ఓవర్లలోనే 49/1తో జట్టుకి విజయాన్ని అందించారు. చివరి ఓవర్&zwnj;లో విజయానికి 6 పరుగుల అవసరం కాగా.. మూడో బంతిని మిడాఫ్ దిశగా బౌండరీకి తరలించిన కోహ్లి గెలుపు లాంఛనాన్ని పూర్తి చేశాడు. అంతకముందు వర్షంతో మ్యాచ్ నిలిచే సమయానికి ఆస్ట్రేలియా జట్టు 18.4 ఓవర్లలో 118/8తో నిలిచింది. మ్యాచ్ సమయం చాలా వృథా కావడంతో చివరికి ఆరు ఓవర్లకి మ్యాచ్&zwnj;ని అంపైర్లు కుదించారు. ఈ విజయంతో మూడు టీ20ల సిరీస్&zwnj;లో భారత్ 1-0తో ఆధిక్యంలో నిలిచింది. రెండో టీ20 గువహటి వేదికగా మంగళవారం జరగనుంది. ఇటీవల ముగిసిన ఐదు వన్డేల సిరీస్&zwnj;ని భారత్ 4-1తేడాతో కైవసం చేసుకున్న విషయం తెలిసిందే.
టాస్ గెలిచిన భారత కెప్టెన్ విరాట్ కోహ్లి.. ఆస్ట్రేలియాని బ్యాటింగ్&zwnj;కు ఆహ్వానించాడు. గాయం కారణంగా కెప్టెన్ స్టీవ్&zwnj;స్మిత్ జట్టుకి దూరవమవడంతో అతని స్థానంలో సారథ్య బాధ్యతలు అందుకున్న ఓపెనర్ డేవిడ్ వార్నర్.. తొలి ఓవర్&zwnj;లోనే భువనేశ్వర్&zwnj; బౌలింగ్&zwnj;లో వరుసగా రెండు బౌండరీలు బాది ప్రమాదకరంగా కనిపించాడు. కానీ.. అదే ఓవర్&zwnj;లో ఐదో బంతికి.. వార్నర్ బౌల్డవడంతో అనంతరం హిట్టర్ మాక్స్&zwnj;వెల్ (17: 16 బంతుల్లో 2x4)తో కలిసి అరోన్ ఫించ్ (42: 30 బంతుల్లో 4x4, 1x6) ఇన్నింగ్స్&zwnj;ని నడిపించాడు. కానీ.. చాహల్&zwnj;&zwnj; వరుసగా సిరీస్&zwnj;లో నాలుగోసారి మాక్స్&zwnj;వెల్&zwnj;ని ఔట్ చేయడంతో ఆసీస్&zwnj;పై ఒత్తిడి పెరిగింది. ట్రావిస్ హెడ్ (9), హెన్రిక్యూస్ (8), క్రిస్టియాన్ (9) వరుస ఓవర్లలో పెవిలియన్ చేరిపోయారు. చివర్లో టిమ్ పైనీ (17: 16 బంతుల్లో 1x4, 1x6) ఫర్వాలేదనిపించాడు. భారత బౌలర్లలో కుల్దీప్ యాదవ్, బుమ్రా చెరో రెండు వికెట్లు తీయగా.. హార్దిక్, చాహల్, భువనేశ్వర్ తలో వికెట్ తీశారు.